Гаваркая і камунікабельная, то ўсмешлівая, то сур’ёзная, Яніна Розум адразу выклікае да сябе давер. За шэсць з паловай гадоў, якія прайшлі пасля нашага знаёмства, яна, па яе ўласным прызнанні, набралася вопыту. Больш за ўсё ёй у прафесіі бібліятэкара падабаюцца штодзённыя стасункі з людзьмі. Многія смілаўчане, ды і жыхары навакольных вёсак, ужо сталі добрымі знаёмымі. А некаторыя рэгулярна наведваюць бібліятэку па два разы на тыдзень.